Author: kolenova
Last saved by: User
Company: MV SR

Predkladacia správa

           Návrh na zrušenie niektorých úloh z uznesení vlády Slovenskej republiky predkladá Ministerstvo vnútra Slovenskej republiky na rokovanie vlády Slovenskej republiky ako iniciatívny materiál.

Ministerstvo vnútra Slovenskej republiky prehodnotilo z hľadiska vecného, chronologického a z hľadiska aktuálnosti jednotlivé úlohy z uznesení vlády Slovenskej republiky, ktoré má v evidencii. Niektoré z evidovaných uznesení sa stali neaktuálnymi, alebo boli v sledovanom období prijaté duplicitne, alebo ich obsah bol premietnutý do právneho poriadku Slovenskej republiky. 
	
            Návrh na zrušenie niektorých úloh obsahuje informáciu o čísle,  znení a predkladateľovi uznesenia vlády Slovenskej republiky, ako aj o čísle, gestorovi a znení úlohy navrhovanej na zrušenie, termíne úlohy  a odôvodnení návrhu na jej zrušenie.

	Ministerstvo vnútra Slovenskej republiky navrhuje na zrušenie 1 uznesenie vlády Slovenskej republiky a 11 úloh z uznesení vlády Slovenskej republiky.

Predložený materiál nemá vplyv na rozpočet verejnej správy, nemá sociálne vplyvy, vplyv na podnikateľské prostredie, životné prostredie ani na informatizáciu spoločnosti.

	Materiál bol predmetom medzirezortného pripomienkového konania. V uskutočnenom  rozporovom konaní medzi zástupcami Ministerstva vnútra Slovenskej republiky a zástupcami Ministerstva pôdohospodárstva  a rozvoja vidieka Slovenskej republiky boli odstránené rozpory uplatnené k bodom B.3. a B.4. uznesenia vlády Slovenskej republiky č. 813/2002 k správe z kontroly efektívnosti prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom (RO a PO  u ÚOŠS), ktorej predkladateľom bol vedúci Úradu vlády Slovenskej republiky.  Predmetné úlohy uznesenia vlády Slovenskej republiky č. 318/2002 sa navrhujú zrušiť aj pre ministra hospodárstva, ministra zdravotníctva, ministra dopravy, výstavby a regionálneho rozvoja, ministra kultúry, ministra pôdohospodárstva a rozvoja vidieka, ministra školstva, vedy, výskumu a športu a predsedníčku Štatistického úradu. Materiál sa predkladá bez rozporov.